Einar Dahl (ordfører)

Einar Dahl (født 15. november 1880 i Trondhjem, død 3. august 1956 samme sted) var en norsk høyesterettsadvokat og politiker (H) som var Trondhjems ordfører fra 1920 til 1921.

Han vokste opp i Trondhjem som sønn av kriminaldommer Hartvig Bernhard Dahl og hustru Therese Mathilde Ellingsen. Harald Dahl, professor og rektor ved NTH, var hans yngre bror. Advokatene Paul Gløersen og Johan Bergh var Einars faddere. Han giftet seg i 1908 med kjøpmannsdatter Inger Goltermann (1880–1945), som kom fra en kjøpmannsfamilie. Hun var søster til Johanna Goltermann, som var gift med overrettssakfører Otto Skirstad. Etter hennes død giftet han seg på nytt i 1946 med Kristine Lorck (født Skirstad). Hun var søster til Skirstad og enke etter direktør ved Røros kobberverk Eigil Lorck.

Einar Dahl tok artium i 1899 og juridisk embedseksamen i 1904. Fra 1904 til 1906 var han dommerfullmektig ved Strinda og Selbu sorenskriverembede i Trondhjem. Han åpnet eget advokatkontor i 1906 og fikk møterett for Høyesterett i 1927. Han var også aktor ved Trondhjem byrett og viseformann i Den norske Sakførerforening.

Han hadde mange styreverv, blant annet som styreformann i Forretningsbanken, Trondhjems Mekaniske Værksted og Norske Alliance, og medlem av direksjonen (styret) i Trondhjems Sparebank.

Han døde i Trondheim i 1956 og ble begravet fra Tilfredshet kapell.

Referanser 

Ordførere i Trondheim
Høyre-ordførere i Sør-Trøndelag
Norske høyesterettsadvokater
Personer fra Trondheim kommune